Diari Oficial de la Generalitat Valenciana


Sumari del DOGV 8299, del 21-05-2018 (2018/4061)

RESOLUCIÓ de 13 d'abril de 2018, de la Presidència del Consorci Hospital General Universitari de València (CHGUV), per la qual es convoca un concurs per a la provisió de diverses places assistencials de direcció de servei i secció, i s'aproven les seues bases específiques (CM/02/2018).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8299

Data del DOGV
:   21-05-2018

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2018/4061


Data del document
:   13-04-2018

Organisme emissor
:   Consorci Hospital General Universitari de València

Tipus de document
:   Resolució

Anàlisi jurídica

 Descriptors 

:   * concurs administratiu

RESOLUCIÓ de 13 d'abril de 2018, de la Presidència del Consorci Hospital General Universitari de València (CHGUV), per la qual es convoca un concurs per a la provisió de diverses places assistencials de direcció de servei i secció, i s'aproven les seues bases específiques (CM/02/2018).  
 [2018/4061]  
Mitjançant Resolució de 15 de gener de 2018, de la Presidència del Consorci Hospital General Universitari de València (DOGV 8245, 01.03.2018), s'aproven les bases generals de les convocatòries per a la provisió de places de direcció d'acord amb les previsions contingudes en el Reial decret legislatiu 5/2015, de 30 d'octubre, pel qual s'aprova el text refós de la Llei de l'Estatut Bàsic de l'Empleat Públic; la Llei 44/2003, de 21 de novembre, d'Ordenació de les Professions Sanitàries, i els Estatuts Refosos del CHGUV.  
La base 6a de les bases generals indicades preveu que per resolució de la Presidència del CHGUV s'aprovaran les convocatòries específiques, i la base general 8a ordena que aquestes siguen publicades en el Diari Oficial de la Generalitat Valenciana (DOGV).  
Així mateix, la base 12a estableix que en les convocatòries específiques o mitjançant una resolució singular de la Presidència del CHGUV, que es publicarà en el DOGV, s'establirà la composició nominal de les comissions de valoració.  
Actualment estan vacants en el Consorci Hospital General Universitari de València diverses places de caràcter assistencial de direccions de servei i secció, la provisió reglamentària de les quals es considera oportuna i necessària per a la prestació del servei públic.  
En conseqüència, la Presidència del CHGUV, en els termes que preveuen les bases 6a i 11a de les bases generals aprovades per Resolució de 15 de gener de 2018, resol:  
  
Primer  
Aprovar les bases específiques per a la provisió, mitjançant concurs de mèrits subjecte a avaluació de l'acompliment, de les places de caràcter assistencial de direcció de servei i secció del Consorci Hospital General Universitari de València (CHGUV) que figuren en l'annex I d'aquesta resolució.  
  
Segon  
Detallar en l'annex II les places objecte de la convocatòria.  
  
Tercer  
Designar els membres de les comissions de valoració que figuren en l'annex III.  
  
Quart  
Aprovar el barem per a la valoració dels mèrits que figura en l'annex IV.a) i IV.b).  
  
Quint  
Aprovar el model de sol·licitud que figura en l'annex V.  
  
Contra aquest acte que esgota la via administrativa, pot interposar-se, potestativament, un recurs de reposició davant d'aquest mateix òrgan, en el termini d'un mes comptat des de l'endemà de la seua publicació o, directament, un recurs contenciós administratiu en el termini de dos mesos comptats de la mateixa manera, davant del jutjat contenciós administratiu competent, de conformitat amb el que disposen els articles 123 i 124 de la Llei 39/2015, d'1 d'octubre, del procediment administratiu comú, així com els articles 25 i 46 de la Llei 29/1998, de 13 de juliol, reguladora de la jurisdicció contenciosa administrativa. Tot això, sense perjudici de la interposició de qualsevol altre recurs que s'estime convenient.  
  
València, 13 d'abril de 2018.- La presidenta del CHGUV i Consellera de Sanitat Universal i Salut Pública: Carmen Montón Giménez.  
  
  
ANNEX I  
Bases específiques per a la provisió de diverses places de caràcter assistencial, de direccions de servei i secció del CHGUV (CM/02/2018)  
  
1. Bases i requisits generals:  
Les bases que regeixen aquesta convocatòria són les aprovades per resolució de la Presidència del CHGUV de data 15 de gener de 2018 (DOGV 8245, 01.03.2018), amb les particularitats següents:  
- El requisit assenyalat en la base 7.4 de les generals s'entendrà referit a l'edat de jubilació ordinària que assenyale la normativa aplicable al règim jurídic de la persona participant.  
- Les referències expresses a disposicions normatives s'entendran realitzades a la vigent en cada moment.  
- La forma de provisió és el concurs de mèrits subjecte a avaluació periòdica de l'acompliment.  
  
2. Requisits específics:  
Estar en possessió de la llicenciatura o grau en Medicina, i del títol d'Especialista en Ciències de la Salut que corresponga en cada cas, i ser empleat o empleada públic dels assenyalats en la base 7.1.1 de les indicades Bases Generals.  
D'acord amb el que preveu l'apartat dos de la base general setena de l'article 4, del Reial decret 1558/1986, de 28 de juny, pel qual s'estableixen les bases generals del règim de concerts entre les universitats i les institucions sanitàries (BOE 182, 31.07.1986), i en relació amb les places 96380 i 74486 a més també podran participar aquells empleats o empleades públics pertanyents als cossos de Funcionaris Docents Universitaris de la Universitat de València que, de conformitat amb el Concert entre la Conselleria de Sanitat, la Diputació de València i la Universitat de València per a la utilització de les institucions sanitàries en la investigació i docència universitària (DOGV 2982, 30 d'abril de 1997, i addenda publicada en el DOGV núm 5792, de 25.06.2008), ocupen plaça vinculada en el CHGUV o en institucions sanitàries de la Conselleria de Sanitat Universal i Salut Pública, en la corresponent especialitat, i estiguen en possessió del títol d'Especialista en Ciències de la Salut que corresponga.  
Les persones que obtinguen plaça des d'aquesta condició i no tinguen prèviament la condició de personal propi del Consorci, cessaran en la plaça en el cas que aquesta siga desvinculada i quedaran en la situació administrativa que corresponga segons la seua condició i administració d'origen. Igualment succeirà en el cas de no superar l'avaluació periòdica de l'acompliment.  
  
3. Termini de presentació de sol·licituds  
El termini de presentació de sol·licituds i documentació preceptiva serà d'un mes comptat a partir de l'endemà de la publicació de la present convocatòria en el Diari Oficial de la Generalitat Valenciana (DOGV), i acabarà el mateix dia del mes següent a aquell en què s'haja publicat. Si fóra inhàbil, el termini finalitzarà el següent dia hàbil. En cas de no haver-hi dia equivalent en el mes següent a la publicació, el termini finalitzarà l'últim dia del mes següent al de la publicació de la convocatòria.  
  
4. Exposició del projecte de gestió i puntuació mínima  
Les persones participants disposaran de 30 minuts per a l'exposició davant de la Comissió de Valoració del projecte de gestió. Per a superar aquesta fase la puntuació requerida és de 25 punts (50 % de la puntuació màxima.  
  
5. Periodicitat i efectes del procés d'avaluació  
Les places objecte d'aquesta convocatòria estan subjectes a una avaluació quadriennal.  
  
  
  
ANNEX II  
Places objecte de convocatòria (CM/02/2018)  
  
Número 85769  
Denominació Cap de servei facultatiu  
Àrea funcional Assistencial  
Grup/subgrup de classificació A/A1  
Complement destinació/Complement específic 28/813  
Servei/Unitat Servei de Radiodiagnòstic  
Requisits específics Especialista en Radiodiagnòstic  
  
  
Número 17637  
Denominació Cap de servei facultatiu  
Àrea funcional Assistencial  
Grup/subgrup de classificació A/A1  
Complement destinació/Complement específic 28/813  
Servei/Unitat Servei d'Aparell Digestiu  
Requisits específics Especialista en Aparell   
Digestiu  
  
  
  
Número 96236  
Denominació Cap de servei facultatiu  
Àrea funcional Assistencial  
Grup/subgrup de classificació A/A1  
Complement destinació/Complement específic 28/813  
Servei/Unitat Servei de Dermatologia i Venereologia  
Requisits específics Especialista en   
Dermatologia Medicoquirúrgica i Venereologia  
  
  
  
Número 81744  
Denominació Cap de servei facultatiu  
Àrea funcional Assistencial  
Grup/subgrup de classificació A/A1  
Complement destinació/Complement específic 28/813  
Servei/Unitat Servei d'Urologia  
Requisits específics Especialista en Urologia  
  
  
  
Número 74487  
Denominació Cap de Secció Facultatiu  
Àrea funcional Assistencial  
Grup/subgrup de classificació A/A1  
Complement destinació/Complement específic 26/5481  
Servei/Unitat Direcció Gerencia  
Requisits específics Especialista en Medicina Preventiva i Salut Pública  
  
  
  
  
  
  
  
  
ANNEX III  
Comissions de Valoració (CM/02/2018)  
  
- Direcció de servei de Radiodiagnòstic, plaça núm. 85130  
President/a Titular: Enrique Ortega González  
 Suplent: Francisco Quiles Teodoro  
Vocals Titular: Amparo Romero Martínez  
 Suplent: Carlos Errando Oyonarte  
 Titular: Eugenio Sánchez Aparici  
 Suplent: Jerónimo Sancho Riéger  
 Titular: Pilar Donderis Torrens  
 Suplent: Cristina Soto Sarrión  
Secretari/a Titular: José Fambuena Ayuso  
 Suplent: Pilar Gallego Brosel  
  
  
- Direcció de servei d'Aparell Digestiu, plaça núm. 17842  
President/a Titular: Enrique Ortega González  
 Suplent: Francisco Quiles Teodoro  
Vocals Titular: Amparo Romero Martínez  
 Suplent: Carlos Errando Oyonarte  
 Titular: Rodrigo J. Jover Martínez  
 Suplent: Estrella Fernández Fabrellas  
 Titular: José Antonio Martín Jiménez  
 Suplent: Eduardo Moreno Osset  
Secretari/a Titular: José Fambuena Ayuso  
 Suplent: Pilar Gallego Brosel  
  
  
- Direcció de servei de Dermatologia i Venereologia, plaça núm. 96478  
President/a Titular: Enrique Ortega González  
 Suplent: Francisco Quiles Teodoro  
Vocals Titular: Amparo Romero Martínez  
 Suplent: Carlos Errando Oyonarte  
 Titular: Eduardo Fonseca Capdevila  
 Suplent: Cristina Pérez Hortet  
 Titular: Enrique Gimeno Carpio  
 Suplent: Miguel García del Toro  
Secretari/a Titular: José Fambuena Ayuso  
 Suplent: Pilar Gallego Brosel  
  
  
- Direcció de servei de Urologia, plaça núm. 81126  
President/a Titular: Enrique Ortega González  
 Suplent: Francisco Quiles Teodoro  
Vocals Titular: Carlos Errando Oyonarte  
 Suplent: Amparo Romero Martínez  
 Titular: Francisco de Paula Boronat Tormo  
 Suplent: Cristóbal Zaragozá Fernández  
 Titular: Jesús Romero Maroto  
 Suplent: Antonio Galán Serrano  
Secretari/a Titular: José Fambuena Ayuso  
 Suplent: Pilar Gallego Brosel  
  
  
- Direcció de secció de Medicina Preventiva, plaça núm. 74684  
President/a Titular: Enrique Ortega González  
 Suplent: Francisco Quiles Teodoro  
Vocals Titular: Amparo Romero Martínez  
 Suplent: Carlos Errando Oyonarte  
 Titular: Javier Marco Franco  
 Suplent: Rafael Ortí Lucas  
 Titular: Carmen González Monte  
 Suplent: Miguel García del Toro  
Secretari/a Titular: José Fambuena Ayuso  
 Suplent: Pilar Gallego Brosel